কিন্তু জায়গাটার অবস্থা ও ব্যবস্থা একটু হতাশাজনক। প্রথমত: এর খোঁজ পাওয়াই মুশকিল — বেশিরভাগ স্থানীয় লোকেরা এর নাম জানে না ও উলটোপালটা নির্দেশ দেয়। এমনকি কোচিতে আমার মালয়ালী বন্ধুরাও বললেন ‘ওখানে পাখি নেই’ বা ‘ওটা তো বন্ধ হয়ে গেছে’ ইত্যাদি। ইন্টারনেটেও বেশি বর্ণনা নেই। অনেক সময় সলিম আলি ও থাটেকাড নাম দুটোই গুলিয়ে যায়। তা-ও হয়তো ভুল ধারণার আরেক কারণ। আমার ধারণা ছিল সবাই এর নাম জানবে কিন্তু আসলে তা একেবারেই নয়।